РЕПУБЛИКА СРБИЈA

ОПШТИНА ВЕЛИКО ГРАДИШТЕ

ОПШТИНСКА УПРАВА

Број:404-92/4/2017-01-3

Датум: 21.04.2017.год.

Велико Градиште

**ПОЈАШЊЕЊЕ КОНКУРСНЕ ДОКУМЕНТАЦИЈЕ**

У складу са чланом 63. став 2. Закона о јавним набавкама, један од потенцијалних понуђача обратио се Наручиоцу са захтевом за појашњење одређених питања у вези са конкурсном документацијом **за Одржавање чистоће у насељу Бели багрем и Сребрном језеру**, редни број **ЈН 27/2017,** а Наручилац на основу члана 63. став 3. Закона о јавним набавкама, на постављена питања даје следећи одговор:

 **ПИТАЊЕ:**

1.Да ли наручилац обезбеђује машину за кошење траве, с обзиром да је у техничкој спецификацији наведена предметна услуга („кошење траве на плажи и око саобраћајница у насељу“), с обзиром да машина за кошење траве није наведена у делу техничке документације, где стоји „потребна опрема за сваког извршиоца“

**ОДГОВОР:**

1. Потребна опрема за сваког извршиоца подразумева опрему коју треба да обезбеди понуђач за сваког извршиоца.Подразумева се да наручилац треба да обезбеди и машину за кошење траве која је неопходна за кошење траве на плажи и око саобраћајница у насељу

**ПИТАЊЕ:**

1. Да ли извршиоци понуђача, којем буде додељен уговор, морају бити у радном односу, или могу бити ангажовани и по другом основу у складу са Законом о раду.

**ОДГОВОР:**

1. Понуђач је дужан да свакодневно располаже са 5 (пет) извршиоца, осим у периоду од 01.09.2017. до 30.09.2017 године, у реону 2 са 1. Извршиоцем, који не морају бити у радном односу, већ могу бити ангажовани и по другом основу у складу са Законом о раду

**ПИТАЊЕ:**

1. Да ли понуђач приликом калкулације цене, мора за сваког ангажованог извршиоца, применити минималну цену рада , која у овом тренутку износи 130,00 рсд/радном часу у нето износу ?

**ОДГОВОР:**

1. Понуђач приликом калкулације цене може за сваког ангажованог извршиоца да примени цену рада коју сам одреди.

**ПИТАЊЕ:**

1. Предлажемо да кроз измену конкурсне документације, у моделу уговора, додате став који би гласио „ Приликом фактурисања за изведене услуге за сваки месец, вршилац услуге се обавезује да достави ЦРОСО извештај за извршиоце који су ангажовани на извршењу услуге, као и извод из ППП ПД пријаве, са назначеним именима и презименима извршилаца који су ангажовани на вршењу предметне услуге“. Предлог упућујемо из разлога штосмо сведоци да се годинама уназад на тендерима по јавним набавкама дају јако ниске цене у које нису укључени порези и доприноси за раднике-извршиоце који су ангажовани на вршењу услуге, из чега јасно произилази да се исти ангажују на црно тј. без Уговора и пријаве на обавезно осигурање. Достављањем уз фактуру назначена два обрасца се спречава та врста избегавања плаћања обавеза и злоупотреба, а тиме за себе обезбеђујете добијање озбиљније и сигурније услуге. Поред наведеног обезбеђујете се од било каквих непријатних проблема са инспекцијом рада, које можете доживљавати због непријављених извршилаца у вашим објектима и поред чињенице да ви наведеним лицима нисте послодавац.

**ОДГОВОР:**

1. Наручилац је у конкурсној документацији јасно навео „Понуђач је дужан да свакодневно располаже са 5 (пет) извршилаца, осим у периоду од 01.09.2017. до 30.09.2017 године, у реону 2 са 1. Извршиоцем“, али не као додатни услов који треба да испуњава, већ као обавезу Добављача, тако ће сваки добављач сносити последице и трошкове око било каквих неправилности на које укаже инспекција рада, што је дефинисано чланом 9. Уговора:

*„ДобављачћезасвевремепружањауслугадазаштитиНаручиоцаодсвиходговорностипремадругимлицима (укључујући и запослене и представникеНаручиоца) одпоследицасмрти, телеснихповреда, оштећењаимовинеилидругихштета и губитакадокојихможедоћитокомпружањауслуга. ДобављачћенадокнадитиНаручиоцусвуштетуилигубиткекојеможепретрпетикрозодштетнезахтеветужилаца, уколикосвојимрадомнијепредузеомерезаштите и безбедностинараду, као и уколикоједотогадошлокривицомДобављача.“*

**ПИТАЊЕ:**

1. Предлажемо да измените конкурсну документацију и да предвидите додатни услов: обавезу понуђача да поседује полису осигурања запослених од повреде на раду, професионалних обољења и обољења у вези са радом, ради обезбеђивања накнаде штете. Испуњење наведеног услова понуђачи би доказивали достављањем у понуди важеће полисе осигурања. Наведено посебно истичемо имајући у виду став у члану 9. Модела уговора. Обавеза осигурања запослених је дефинисана као обавеза и у складу са чланом 53. Став 1. Закона о безбедности и здравља на раду („СЛ. Гласник РС“ бр. 101/05 и 91/15)

**ОДГОВОР:**

1. Обзиром на то да су понуђачи у обавези да се придржавају Закона о безбедности и здравља на раду и да је у моделу уговора тачком 9. то дефинисано:

*„Добављач је дужан да се за све време пружања услуга придржава прописа из области Закона о безбедности и заштите здравља на раду, односно да запослене који су ангажовани на пружању услуга осигура према важећим прописима од последица незгоде. Добављач је дужан да обезбеди стручну и квалификовану радну снагу, обучену за благовремено и правилно пружање услуга које су предмет овог Уговора“*

Наручилац остаје при понуђеној конкурсној документацији.

Комисија за јавну набавку